《四月十四日招秦伯虞邓熙之陈雨生并携琴师王耀先泛舟秦淮》
清代·俞明震

秦淮初夏景夷犹，薄薄云阴宿雨收。烟水有情诸老在，莺花如我一春愁。

故家文物存刍狗，一代人心幻土牛。斟酌古今琴韵好，任他箫管在高楼。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。